Alboraia aprova els Pressupostos Municipals 2022
20 de juny de 2022

El Ple de l'Ajuntament, en sessió extraordinària i amb l'únic vot en contra de VOX, ha aprovat els pressupostos de l'any en curs: 25.515.758,08 euros, una xifra inferior als pressupostos de l'any passat en un milió d'euros.

Es minoren les despeses corrents en prop de mig milió d'euros i s'afigen 600.000 euros al capítol de personal per a crear les places necessàries en la Relació de Llocs de treball sobretot en Serveis Socials i Educació. Es regularitzen destins i complements d'alguns llocs encara pendents i es reforcen àrees com a tresoreria i intervenció.

Aquests pressupostos dediquen tres milions i mig d'euros al pagament deute i més de 120.000 euros a interessos. A inversions es destinen més de 400.000 euros als quals se sumen els romanents de tresoreria positius aprovats en aquest ple i l'anterior per a inversions a realitzar en aquest exercici.

Diverses partides, en negociació amb Compromís, s'han reforçat o s'han inclòs per a executar amb el romanent d'enguany. Com a reforç, s'afigen als 50.000 euros previstos per a ajudar als agricultors, 25.000 per a oferir crear una app de venda directa de productes de l'horta d'Alboraia als agricultors que puguen estar interessats. També es preveu uns premis a les bones pràctiques per a comerços i empreses per a millorar en aspectes com la gestió de residus, igualtat, etc. que es concretaran en unes bases i s'entregaran a final d'any. Altres temes acordats són el clos d'un parc o algunes actuacions d'accessibilitat.

El romanent també aborda millores en turisme que incideixen en la millora de la visibilitat dels nostres productors de xufa i del nostre producte estrela, l'orxata, o la creació d'una nova ruta per l'horta.

Els objectius generals del pressupost continuen sent com en els últims anys, la millores en Benestar Social o Educació, sobretot en personal o ajudes d'emergència, a més d'avançar en Igualtat o Joventut o invertir en millores en enllumenat i eficiència amb l'ajuda del IDAE, les quals complementaran les sol·licituds a fons europeus per a turisme intel·ligent i millores importants en edificis municipals, des de fotovoltaica per a col·legis fins a reforma integral de vells edificis municipals, per a millorar la seua accessibilitat i eficiència energètica i avançar en la consecució dels objectius ODS que s'ha marcat la corporació en els diversos plans redactats en els dos últims anys.